rejauldu/bengali-wikipedia huggingface dataset:
মারাক্কেশ স্টেডিয়াম (, বারবার: Annar n Mrraksh) মরক্কোর মারাক্কেশ শহরে অবস্থিত একটি বহু কাজে ব্যবহারযোগ্য স্টেডিয়াম। গ্রেগত্তি অ্যাসোসিয়েটি ইন্টারন্যাশনাল কোম্পানি এটি ডিজাইন করেছে।  এই স্টেডিয়ামটি ২০১৪ আইএএএফ মহাদেশীয় কাপ, ২০১৪ ফিফা ক্লাব বিশ্বকাপের চারটি খেলা ও ২০১৪ আফ্রিকান অ্যাথলেটিক চ্যাম্পিয়নশিপ আয়োজন করেছে।  তথ্যসূত্র  আরও দেখুন আল হারসি স্টেডিয়াম  বহিঃসংযোগ নির্মাণের চিত্র স্টেডিয়াম গাইড আর্টিকেল গ্রেগত্তি অ্যাসোসিয়েটি   বিষয়শ্রেণী:মরক্কোর ফুটবল মাঠ
আবু বকর ছিদ্দীক বাংলাদেশ সিভিল সার্ভিসের একজন কর্মকর্তা। তিনি বাংলাদেশ পেট্রোলিয়াম কর্পোরেশনের চেয়ারম্যান, সেতু বিভাগের সচিব ও বাংলাদেশ সেতু কর্তৃপক্ষের নির্বাহী পরিচালক এবং মাধ্যমিক ও উচ্চ শিক্ষা বিভাগে সচিব হিসেবে দায়িত্ব পালন করেছেন। সর্বশেষ তিনি ভূমি সংস্কার বোর্ডের চেয়ারম্যান (সিনিয়র সচিব পদমর্যাদা) হিসেবে দায়িত্ব পালন করেছেন।   প্রাথমিক জীবন  ছিদ্দীক বাংলাদেশ কৃষি বিশ্ববিদ্যালয় থেকে স্নাতকোত্তর ডিগ্রি লাভ করেন। এছাড়া তিনি গভর্নেন্স স্টাডিজে স্নাতকোত্তর ডিগ্রি অর্জন করেছেন। পাবলিক প্রকিউরমেন্ট বিষয়ে আন্তর্জাতিক ডিপ্লোমা অর্জন করে তিনি দ্য চার্টার্ড ইনস্টিটিউট অব প্রকিওরমেন্ট অ্যান্ড সাপ্লাইয়ের (সিআইপিএস) সদস্যপদ লাভ করেন।   কর্মজীবন  আবু বকর ছিদ্দীক বিসিএস প্রশাসন ক্যাডারের ৯ম ব্যাচের একজন কর্মকর্তা। প্রশাসনের বিভিন্ন স্তরে কাজ করার অভিজ্ঞতা রয়েছে তার। তিনি জনপ্রশাসন মন্ত্রণালয়ের এপিডি উইং, স্বাস্থ্য ও পরিবার পরিকল্পনা মন্ত্রণালয়, প্রাথমিক ও গণশিক্ষা মন্ত্রণালয়, বিদ্যুৎ, জ্বালানি ও খনিজ সম্পদ মন্ত্রণালয়, স্থানীয় সরকার মন্ত্রণালয়, গৃহায়ন ও গণপূর্ত মন্ত্রণালয় এবং স্বরাষ্ট্র মন্ত্রণালয়ে দায়িত্ব পালন করেছেন। সচিব পদে পদোন্নতি লাভের পর তিনি বাংলাদেশ পেট্রোলিয়াম কর্পোরেশনের চেয়ারম্যান, সড়ক পরিবহন ও সেতু মন্ত্রণালয়ের সেতু বিভাগের সচিব ও বাংলাদেশ সেতু কর্তৃপক্ষের নির্বাহী পরিচালক হিসেবে দায়িত্ব পালন করেন। তিনি শিক্ষা মন্ত্রণালয়ের মাধ্যমিক ও উচ্চ শিক্ষা বিভাগে সচিব হিসেবে দায়িত্ব পালন করেছেন। বর্তমানে তিনি ভূমি সংস্কার বোর্ডের চেয়ারম্যান হিসেবে দায়িত্ব পালন করছেন। এই পদে দায়িত্বরত অবস্থায় ২০২৩ সালের ১২ এপ্রিল তিনি সিনিয়র সচিব পদে পদোন্নতি পান।   তথ্যসূত্র   বিষয়শ্রেণী:বাংলাদেশের সচিব বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
বেব  হল ক্রিস নুন্যান পরিচালিত ১৯৯৫ সালের হাস্যরসাত্মক নাট্যধর্মী চলচ্চিত্র। ডিক কিং-স্মিথের ১৯৮৩ সালের উপন্যাস দ্য শিপ-পিগ অবলম্বনে এর চিত্রনাট্য লিখেছেন যৌথভাবে নুন্যান ও জর্জ মিলার। চলচ্চিত্রটির গল্প বর্ণনা করে রস্কো লি ব্রাউন এবং মূল প্রাণি চরিত্রে আসল প্রাণি ও অ্যানিমেট্রনিক পাপেট উভয়ই ব্যবহার করা হয়।  চলচ্চিত্রটি ১৯৯৪ সালে অস্ট্রেলিয়ার নিউ সাউথ ওয়েলসের রবার্টসনে চিত্রায়িত হয় এবং ১৯৯৫ সালের ৪ঠা আগস্ট মার্কিন যুক্তরাষ্ট্র ও কানাডায় প্রেক্ষাগৃহে মুক্তি দেওয়া হয়। এটি সমাদৃত ও ব্যবসাসফল হয় এবং শ্রেষ্ঠ চলচ্চিত্র ও শ্রেষ্ঠ পরিচালকসহ ৭টি একাডেমি পুরস্কারের মনোনয়ন লাভ করে।  চলচ্চিত্রটির অনুবর্তী পর্ব বেব: পিগ ইন দ্য সিটি ১৯৯৮ সালে মুক্তি পায়। তবে এই চলচ্চিত্রটি মূল চলচ্চিত্রটির মত সমাদৃত ও ব্যবসাসফল হয়নি।  অভিনয়শিল্পীদল  জেমস ক্রমওয়েল - আর্থার হোগেট  মাগদা সুবান্‌স্কি - ইসমি হোগেট  জো বার্টন - হোগেট দম্পতির কন্যা  পল গোডার্ড - হোগেট দম্পতির জামাতা  ওয়েড হেওয়ার্ড - হোগেট দম্পতির নাতী  ব্রিটানি বায়ার্নস - হোগেট দম্পতরি নাতনী  ম্যারি একরস - ভাল্ডা  জ্যানেট ফয়, পামেলা হকিন্স ও ক্যারেন গফ - স্থানীয় নারী  জন ডয়েল ও মাইক হ্যারিস - টিভি ধারাভাষ্যকার  জন আরউইন - টিভি ধারাভাষ্যকারের কণ্ঠ  ডরিস গ্রাউ - স্থানীয় নারী কণ্ঠ  মার্শাল ন্যাপিয়ার - বিচারকের চেয়ারম্যান কণ্ঠ  ক্রিস্টিন ক্যাভানা - বেব  ড্যানি মান - ফার্ডিনান্ড  মিরিয়াম মার্গলিজ - ফ্লাই  হ্যুগো ওয়েভিং - রেক্স  মিরিয়াম ফ্লিন - মা  রুসি টেইলর - ডাচেস  মাইকেল এডওয়ার্ড-স্টিভেন্স - ঘোড়া  চার্লস বার্টলেট - গরু  ইভলিন ক্রেপ - ভেড়া  পল লিভিংস্টন - মোরগ  রস্কো লি ব্রাউনি - বর্ণনাকারী তথ্যসূত্র  বহিঃসংযোগ          Babe at Oz Movies  বিষয়শ্রেণী:১৯৯৫-এর চলচ্চিত্র বিষয়শ্রেণী:১৯৯৫-এ পরিচালনায় অভিষেক চলচ্চিত্র বিষয়শ্রেণী:১৯৯৫-এর শিশুতোষ চলচ্চিত্র বিষয়শ্রেণী:১৯৯৫-এর হাস্যরসাত্মক নাট্য চলচ্চিত্র বিষয়শ্রেণী:১৯৯০-এর দশকের অস্ট্রেলীয় চলচ্চিত্র বিষয়শ্রেণী:১৯৯০-এর দশকের ইংরেজি ভাষার চলচ্চিত্র বিষয়শ্রেণী:১৯৯০-এর দশকের ব্রিটিশ চলচ্চিত্র বিষয়শ্রেণী:১৯৯০-এর দশকের মার্কিন চলচ্চিত্র বিষয়শ্রেণী:অস্ট্রেলীয় শিশুতোষ চলচ্চিত্র বিষয়শ্রেণী:অস্ট্রেলীয় হাস্যরসাত্মক নাট্য চলচ্চিত্র বিষয়শ্রেণী:মার্কিন শিশুতোষ নাট্য চলচ্চিত্র বিষয়শ্রেণী:মার্কিন শিশুতোষ হাস্যরসাত্মক চলচ্চিত্র বিষয়শ্রেণী:মার্কিন হাস্যরসাত্মক নাট্য চলচ্চিত্র বিষয়শ্রেণী:শিশুতোষ হাস্যরসাত্মক নাট্য চলচ্চিত্র বিষয়শ্রেণী:ইউনিভার্সাল পিকচার্সের চলচ্চিত্র বিষয়শ্রেণী:কেনেডি মিলার মিচেলের চলচ্চিত্র বিষয়শ্রেণী:জর্জ মিলারের চিত্রনাট্য সংবলিত চলচ্চিত্র বিষয়শ্রেণী:জর্জ মিলার প্রযোজিত চলচ্চিত্র বিষয়শ্রেণী:ডগ মিচেল প্রযোজিত চলচ্চিত্র বিষয়শ্রেণী:ব্রিটিশ উপন্যাস অবলম্বনে চলচ্চিত্র বিষয়শ্রেণী:শিশুতোষ বই অবলম্বনে চলচ্চিত্র বিষয়শ্রেণী:কুকুর সম্পর্কে চলচ্চিত্র বিষয়শ্রেণী:কৃষক সম্পর্কে চলচ্চিত্র বিষয়শ্রেণী:প্রাণি সম্পর্কে চলচ্চিত্র বিষয়শ্রেণী:ভেড়া সম্পর্কে চলচ্চিত্র বিষয়শ্রেণী:শূকর সম্পর্কে চলচ্চিত্র বিষয়শ্রেণী:ইংল্যান্ডের পটভূমিতে চলচ্চিত্র বিষয়শ্রেণী:অস্ট্রেলিয়ায় ধারণকৃত চলচ্চিত্র বিষয়শ্রেণী:শ্রেষ্ঠ সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব বিজয়ী বিষয়শ্রেণী:স্যাটার্ন পুরস্কার বিজয়ী চলচ্চিত্র
রবীন্দ্রনাথ মৈত্র (১৮৯৬ ― ১৯৩৩) একজন বাঙালি সাহিত্যিক ও গল্পকার।  প্রারম্ভিক জীবন তাঁর জন্ম ১৮৯৩ সালে পিতার কর্মক্ষেত্র রংপুরে। যদিও তাদের পৈতৃক নিবাস ছিল ফরিদপুর জেলার নাদুরিয়া গ্রাম। পিতার নাম প্রিয়নাথ মৈত্র। কলকাতার বঙ্গবাসী কলেজ থেকে বি.এ ডিগ্রি অর্জন করেন। অসহযোগ আন্দোলনে যোগ দেওয়ার কারণে এম.এ পরীক্ষায় বসা হয়নি রবীন্দ্রনাথের। সাংবাদিকতার পাশাপাশি করতেন স্বদেশী রাজনীতি।  সাহিত্যচর্চা ছোটগল্প রচনায় বিশেষ খ্যাতি অর্জন করেন তিনি। নিয়মিত লিখতেন শনিবারের চিঠি, আনন্দবাজার পত্রিকা ও বঙ্গশ্রীতে। দিবাকর শর্মা নামে লিখেছেন অনেক ছোটগল্প। তাঁর লেখার অনুরক্তের তালিকায় ছিলেন তারাশঙ্কর বন্দ্যোপাধ্যায়ের মতো সাহিত্যিক। তাঁর শ্রেষ্ঠ কীর্তি নাটক মানময়ী গার্লস স্কুল যা পরে মানময়ী গার্লস স্কুল নামে চলচ্চিত্রায়িত ও জনপ্রিয় হয়। নাটকটি প্রথম ষ্টার থিয়েটারে মঞ্চস্থ হয় ১৯৩২ সালের ২০শে ডিসেম্বর। যা তাকে খ্যাতির শীর্ষে নিয়ে যায়। নাটকটি ইংরেজিতে অনূদিত হয় ও পরে বহুবার মঞ্চস্থ হয়েছে। এটি প্রথম চলচ্চিত্রায়িত হয় জ্যোতিষ ব্যানার্জির পরিচালনায়, মুখ্য চরিত্রে অভিনয় করেছিলেন জহর গাঙ্গুলী ও কানন দেবী। ১৯৫৮ সালে পরিচালক হেমচন্দ্র চোংদার নাটকটিকে নিয়ে দ্বিতীয়বার ছায়াছবি প্রস্তুত করেন, অভিনয়ে ছিলেন উত্তম কুমার ও অরুন্ধতী দেবী। নাটকটি এতই জনপ্রিয় হযেছিল যে এটিকে নিয়ে তেলুগু ভাষায় রূপায়িত হয় ছায়াছবি মিস্সাম্মা এবং তামিল ভাষায় মিস্সিয়াম্মা। ১৯৫৭ সালে নাটকটি অবলম্বন করে তৈরী হয় হিন্দি চলচ্চিত্র মিস মেরি। শনিবারের চিঠির বিখ্যাত সম্পাদক সজনীকান্ত দাস রবীন্দ্রনাথ মৈত্রকে ঘরে তালা দিয়ে আটকে রেখে একদিনে লিখিয়েছিলেন এই নাটকটি। প্রথম নাটকেই সাফল্য পাওয়ায় রবীন্দ্রনাথের ইচ্ছা ছিল আরও নাটক লেখার। কানামামা নামে আর একটি নাটক অসম্পূর্ণ অবস্থায় রেখে রংপুরে নিজ নিবাসে মাত্র ৩৬ বছর বয়েসে ম্যালেরিয়ায় আক্রান্ত হয়ে মারা যান রবীন্দ্রনাথ মৈত্র।  রচিত গ্রন্থ  মানময়ী গার্লস্ স্কুল (১৯৩২)  মায়াবাঁশী (১৯১১)  সিন্ধু সরিৎ (কবিতা ১৯২৬)  মায়ার জাল  বাস্তবিকা  ত্রিলোচন কবিরাজ  দিবাকরী  উদাসীর মাঠ  মেবার কাহিনী  মডার্ন গৌরী  নিরঞ্জন  তথ্যসূত্র  বিষয়শ্রেণী:১৮৯৬-এ জন্ম বিষয়শ্রেণী:১৯৩৩-এ মৃত্যু বিষয়শ্রেণী:বাঙালি সাহিত্যিক বিষয়শ্রেণী:বাঙালি নাট্যকার বিষয়শ্রেণী:রংপুর জেলার ব্যক্তি বিষয়শ্রেণী:বঙ্গবাসী কলেজের প্রাক্তন শিক্ষার্থী
থাম্ব|২০১৫ রাশিয়ান সুপার কাপ জেতার পর নেটো ট্রফির সাথে একটি সেলফি তুলছেন। লুইস কার্লোস নভো নেতো (; জন্ম: ২৬ মে ১৯৮৮) হলেন একজন পর্তুগিজ পেশাদার ফুটবলার, যিনি জেনিত সেন্ট পিটার্সবার্গ হতে ফেনারবাহচে ক্লাবে ধারে এবং পর্তুগাল জাতীয় দলের হয়ে একজন সেন্টার ব্যাক হিসেবে খেলেন।  আন্তর্জাতিক ক্যারিয়ার নেতো ২০০৯ সালের লুসোফনি গেমসে পর্তুগাল অনূর্ধ্ব-২১ দলের সদস্য হিসেবে খেলেন। তিনি উক্ত বছরের লুসোফনি গেমসের সকল ম্যাচ খেলেন, এবং রৌপ্য পসক জয়লাভ করতে সক্ষম হন।  ২০১২ সালের ৪ঠা অক্টোবর তারিখে, নেতো ২০১৪ ফিফা বিশ্বকাপ বাছাইপর্বে রাশিয়া এবং উত্তর আয়ারল্যান্ডের বিরুদ্ধে ম্যাচের জন্য সর্বপ্রথম জাতীয় দলে ডাক পান। তিনি পরের বছরের ৬ই ফেব্রুয়ারি তারিখে, জাতীয় দলের অভিষেক করেন, যদিও উকে ম্যাচে তারা ইকুএদরেরবিরুদ্ধে ২–৩ গোলে হেরে যায়।  ২০১৪ সালের ১৯শে মে তারিখে, ব্রাজিলে অনুষ্ঠিত টুর্নামেন্টের জন্য ২৩ সদস্যের পর্তুগাল দলে ডাক পান। কিন্তু তিনি দলের হয়ে একটি ম্যাচও খেলার সুযোগ পান, যেখানে তার দল গ্রুপ পর্ব হতেই বাদ যায়। তিনি ম্যানেজার ফের্নান্দো সান্তোস দ্বারা ২০১৭ ফিফা কনফেডারেশন্স কাপের জন্য পর্তুগাল দলে অন্তর্ভুক্ত হন। ২রা জুলাই তারিখে, তিনি মেক্সিকোর বিরুদ্ধে একটি ম্যাচে দলের হয়ে খেলেন, যেখানে তিনি একটি আত্মঘাতী গোল করেন। উক্ত প্রতিযোগিতায় তারা ৩য় স্থান অধিকার করে।  সম্মাননা ক্লাব জেনিত সেন্ট পিটার্সবার্গ রাশিয়ান প্রিমিয়ার লিগ: ২০১৪–১৫ রাশিয়ান কাপ: ২০১৫–১৬ রাশিয়ান সুপার কাপ: ২০১৫, ২০১৬  আন্তর্জাতিক ফিফা কনফেডারেশন্স কাপ: তৃতীয় স্থান ২০১৭  ব্যক্তিগত সেগুন্দা লিগা বছরের সেরা শত্রুবূহ্যভেদ খেলোয়াড়: ২০১০–১১  তথ্যসূত্র  বহিঃসংযোগ      জাতীয় দলের উপাত্তে লুইস নেতো       ইইউ-ফুটবলে লুইস নেতো  বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:পর্তুগিজ পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:পর্তুগালের আন্তর্জাতিক যুব ফুটবলার বিষয়শ্রেণী:পর্তুগালের অনূর্ধ্ব-২১ আন্তর্জাতিক ফুটবলার বিষয়শ্রেণী:পর্তুগালের আন্তর্জাতিক ফুটবলার বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:২০১৭ ফিফা কনফেডারেশন্স কাপের খেলোয়াড় বিষয়শ্রেণী:পর্তুগিজ প্রবাসী খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:রাশিয়ায় প্রবাসী ফুটবলার বিষয়শ্রেণী:তুরস্কে প্রবাসী ফুটবলার বিষয়শ্রেণী:ইতালিতে প্রবাসী পর্তুগিজ বিষয়শ্রেণী:আসোচাৎসিওনে কালচো সিয়েনা ১৯০৪-এর খেলোয়াড় বিষয়শ্রেণী:ফুটবল ক্লাব জিনিত সেন্ট পিটার্সবার্গের খেলোয়াড় বিষয়শ্রেণী:ক্লাব দেস্পোর্তিভো নাসিওনালের খেলোয়াড় বিষয়শ্রেণী:স্পোর্টিং সিপি-এর ফুটবলার বিষয়শ্রেণী:ভার্জিম স্পোর্টস ক্লাবের খেলোয়াড় বিষয়শ্রেণী:ফেনারবাহচে ফুটবল ক্লাবের খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:পর্তুগিজ প্রবাসী পুরুষ ফুটবলার
তামিলনাড়ু রাজ্য চলচ্চিত্র পুরস্কার হল ভারতের তামিলনাড়ু রাজ্যে নির্মিত চলচ্চিত্রের সেরাদের জন্য প্রদত্ত চলচ্চিত্র পুরস্কার। তামিলনাড়ু সরকার দক্ষিণ ভারতীয় চলচ্চিত্র শিল্পের সেরা প্রতিভাবানদের সম্মানার্থে এবং তাদের উৎসাহিত করার লক্ষ্যে এই পুরস্কার প্রদান করে আসছে। একজন বিচারের তত্ত্বাবধানে একটি কমিটি পুরস্কার গ্রহীতাদের নির্বাচন করে। এই পুরস্কারটি প্রথম প্রদান করা হয়েছিল ১৯৬৭ সালে এবং ১৯৭০ সালের পরে এর ধারাবাহিকতায় বিঘ্ন ঘটে। ১৯৭১ থেকে ১৯৭৬ সাল পর্যন্ত এই পুরস্কার প্রদান বন্ধ ছিল। ১৯৭৭ সাল থেকে পুনরায় এটি চালু হয় এবং ১৯৮২ সাল পর্যন্ত চলে। ১৯৭৭ সালে ১৯৭১ থেকে ১৯৭৬ সালের শ্রেষ্ঠ অভিনেতা ও অভিনেত্রীর পুরস্কার ঘোষণা করা হয় এবং তাদের সনদ প্রদান করেন তৎকালীন মুখ্যমন্ত্রী এম জি রামচন্দ্রন। ১৯৮৮ সাল থেকে এই পুরস্কার নিয়মিত প্রদান করা হয় এবং ২০০৮ সালে এটি বিলুপ্ত হয়ে যায়।  তামিল চলচ্চিত্রের প্রডিউসার্স কাউন্সিলের নির্বাচন জয়ের পর চেয়ারম্যান বিশাল ঘোষণা দেন যে তিনি এই পুরস্কারটি পুনরায় প্রবর্তনের জন্য সরকারের বরাবর দাবী জানাবেন। এই পুরস্কারটি ২০১৭ সালের জুলাই মাসে পুনরায় চালু করা হয় এবং সরকার ২০০৯ থেকে ২০১৪ সালের বিজয়ী ঘোষণা করে।  পুরস্কারসমূহ + অধিকবার বিজয়ী শিল্পী বিজয়  কে. বলচন্দকমল হাসানপ্রকাশ রাজচেরনরজনীকান্তপি. বসুআর. বি. চৌধরীএস জনকী  মেধা পুরস্কার  শ্রেষ্ঠ চলচ্চিত্র: ১৯৬৭ থেকে  শ্রেষ্ঠ পারিবারিক চলচ্চিত্র: ২০০০ ও ২০০১; ২০০৬ থেকে  নারীকে আলোকদীপ্ত হিসেবে প্রদর্শনকারী শ্রেষ্ঠ চলচ্চিত্র: ১৯৯৪ থেকে  শ্রেষ্ঠ পরিচালক: ১৯৬৭ থেকে  শ্রেষ্ঠ অভিনেতা: ১৯৬৭ থেকে  শ্রেষ্ঠ অভিনেত্রী: ১৯৬৭ থেকে  শ্রেষ্ঠ পার্শ্ব অভিনেতা: ১৯৬৮ - ১৯৭০; ২০০০ সাল থেকে-  শ্রেষ্ঠ পার্শ্ব অভিনেত্রী: ১৯৬৮-১৯৭০; ২০০০ সাল থেকে  শ্রেষ্ঠ কৌতুকাভিনয়শিল্পী: ১৯৮০-১৯৮২; ১৯৯৫ থেকে  শ্রেষ্ঠ খল অভিনয়শিল্পী: ১৯৯৫ থেকে  শ্রেষ্ঠ শিশু শিল্পী: ১৯৬৯-১৯৭০; ১৯৭৭-১৯৭৮; ১৯৯০; ১৯৯৪ থেকে  শ্রেষ্ঠ সঙ্গীত পরিচালক: ১৯৬৮-১৯৭০; ১৯৭৭-১৯৮২; ১৯৮৮ থেকে  শ্রেষ্ঠ গীতিকার: ১৯৬৮-১৯৭০; ১৯৭৭-১৯৮২; ১৯৮৮ থেকে  শ্রেষ্ঠ পুরুষ নেপথ্যশিল্পী: ১৯৬৮-১৯৭০; ১৯৭৭-১৯৮২; ১৯৮৮ থেকে  শ্রেষ্ঠ নারী নেপথ্যশিল্পী: ১৯৬৮-১৯৭০; ১৯৭৭-১৯৮২; ১৯৮৮ থেকে  কারিগরী পুরস্কার  শ্রেষ্ঠ কাহিনিকার: ১৯৬৮-১৯৭০; ১৯৭৭-১৯৮২; ১৯৮৮ থেকে  শ্রেষ্ঠ সংলাপ রচয়িতা: ১৯৬৮-১৯৭০; ১৯৭৭-১৯৮২; ১৯৮৮ থেকে  শ্রেষ্ঠ চিত্রগ্রাহক: ১৯৬৮-১৯৭০; ১৯৭৭-১৯৮২; ১৯৮৮ থেকে  শ্রেষ্ঠ চলচ্চিত্র সম্পাদক: ১৯৮০-১৯৮২; ১৯৮৮ থেকে  শ্রেষ্ঠ শব্দগ্রাহক: ১৯৮৮ থেকে  শ্রেষ্ঠ শিল্প নির্দেশক: ১৯৮৮ থেকে  শ্রেষ্ঠ নৃত্য পরিচালক: ১৯৮৮ থেকে  শ্রেষ্ঠ পুরুষ ডাবিং শিল্পী: ২০০০ থেকে  শ্রেষ্ঠ নারী ডাবিং শিল্পী: ২০০০ থেকে  শ্রেষ্ঠ স্টান্ট পরিচালক: ১৯৭০; ১৯৮২; ১৯৮৮ থেকে  শ্রেষ্ঠ রূপসজ্জাকার: ১৯৯৩ থেকে  শ্রেষ্ঠ পোশাক পরিকল্পনাকারী: ১৯৯৩ থেকে  বিশেষ পুরস্কার  বিশেষ পুরস্কার  সম্মানসূচক পুরস্কার  বিলুপ্ত ঘোষিত পুরস্কার  শ্রেষ্ঠ নবাগত অভিনেতা - কার্তিক আলাইগাল ওইভাতিল্লাই চলচ্চিত্রের জন্য: ১৯৮১  শ্রেষ্ঠ নবাগত অভিনেত্রী - রাধা আলাইগাল ওইভাতিল্লাই চলচ্চিত্রের জন্য: ১৯৮১  তথ্যসূত্র  বহিঃসংযোগ  বিষয়শ্রেণী:তামিলনাড়ু রাজ্য চলচ্চিত্র পুরস্কার বিষয়শ্রেণী:তামিল চলচ্চিত্র বিষয়শ্রেণী:ভারতীয় চলচ্চিত্র পুরস্কার বিষয়শ্রেণী:১৯৬৭-এ প্রবর্তিত পুরস্কার বিষয়শ্রেণী:১৯৬৭-এ ভারতে প্রতিষ্ঠিত বিষয়শ্রেণী:তামিল চলচ্চিত্র পুরস্কার
তাসনিম  নিউজ  এজেন্সি () হলো ইরানের একটি আধা-সরকারি সংবাদ সংস্থা। এটি ইসলামিক রেভোলিউশনারি গার্ড কর্পস (আইআরজিসি) এর সাথে যুক্ত। ২০১২ সালে চালু হওয়া এই সংস্থাটির উদ্দেশ্য হলো বিভিন্ন রাজনৈতিক, সামাজিক, অর্থনৈতিক এবং আন্তর্জাতিক বিষয়ের পাশাপাশি অন্যান্য অনেক বিষয়ের উপর আলোকপাত করা। তাসনিম তার ওয়েবসাইটের সমস্ত বিষয়বস্তু ক্রিয়েটিভ কমন্স অ্যাট্রিবিউশন ৪.০ আন্তর্জাতিক লাইসেন্সের অধীনে প্রকাশ করে।   তথ্যসূত্র    বহিঃসংযোগ      বিষয়শ্রেণী:২০১২-এ ইরানে প্রতিষ্ঠিত বিষয়শ্রেণী:২০১২-এ প্রতিষ্ঠিত সরকারি সংস্থা বিষয়শ্রেণী:ইরানভিত্তিক সংবাদ সংস্থা বিষয়শ্রেণী:বহুভাষিক সংবাদ পরিষেবা বিষয়শ্রেণী:তেহরানের গণমাধ্যম বিষয়শ্রেণী:ক্রিয়েটিভ কমন্স-লাইসেন্সপ্রাপ্ত ওয়েবসাইট বিষয়শ্রেণী:ইরানের রাজনীতি বিষয়শ্রেণী:ইসলামি বিপ্লবী রক্ষীবাহিনী
অজিত সিং (, উচ্চারণ: ; ১১ ফেব্রুয়ারী ১৬৮৭ – ২৩ ডিসেম্বর ১৭০৪), সাহিবজাদা অজিত সিং বা, বাবা অজিত সিং নামেও সম্মানের সাথে উল্লেখ করা হয়, ছিলেন গুরু গোবিন্দ সিংয়ের জ্যেষ্ঠ পুত্র এবং মাতা সুন্দরীর পুত্র। জুজহার সিং, জোরাওয়ার সিং এবং ফাতেহ সিং তার ছোট ভাই ছিলেন; কিন্তু তারা বৈমাত্রের ভ্রাতা, মাতা জিতোর গর্ভে তারা জন্মগ্রহণ করেছিলেন। তিনি চামকাউরের দ্বিতীয় যুদ্ধে তার ভাই জুজহার সিং সহ নিহত হন। সিরহিন্দ-ফতেগড়ের গভর্নর ওয়াজির খানের নির্দেশে তার অপর দুই ভাই, যথাক্রমে নয় এবং সাত বছর বয়সী, জোরাওয়ার সিং এবং ফাতেহ সিংকে ফাতেহগড় সাহিবে জীবিত সমাধি দিয়ে হত্যা করা হয়েছিল।  আরও দেখুন    জুজহার সিং (বৈমাত্রের ভ্রাতা);  জোরাওয়ার সিং (বৈমাত্রের ভ্রাতা);  ফাতেহ সিং (বৈমাত্রের ভ্রাতা);  শিখধর্মে ধর্মযুদ্ধে আত্মোৎসর্গকারী।   তথ্যসূত্র    বহিঃসংযোগ   বিষয়শ্রেণী:ভারতীয় শিখ বিষয়শ্রেণী:শিখ শহিদ বিষয়শ্রেণী:শিখ যোদ্ধা বিষয়শ্রেণী:শিখ গুরু পরিবারের সদস্য বিষয়শ্রেণী:পাঞ্জাবের ইতিহাস বিষয়শ্রেণী:পাঞ্জাবী ব্যক্তি বিষয়শ্রেণী:১৬৮৭-এ জন্ম বিষয়শ্রেণী:১৭০৪-এ মৃত্যু
মুরুগেসান ডিকেশশাঙ্কর থিরুশ কামিনি (; জন্ম: ৩০ জুন, ১৯৯০) তামিলনাড়ুর চেন্নাইয়ে জন্মগ্রহণকারী প্রথিতযশা ভারতীয় প্রমিলা আন্তর্জাতিক ক্রিকেটার। ভারত ক্রিকেট দলের অন্যতম সদস্য তিনি। দলে তিনি মূলতঃ বামহাতি ব্যাটসম্যান হিসেবে খেলে থাকেন। এছাড়াও, ডানহাতে লেগ ব্রেক বোলিংয়ে পারদর্শী তিনি। ঘরোয়া ক্রিকেটে তামিলনাড়ু মহিলা দলের প্রতিনিধিত্ব করছেন। এছাড়াও, রেলওয়েজের পক্ষে লিস্ট এ ক্রিকেটে অংশ নিচ্ছেন থিরুশ কামিনি। ভারত দলের পক্ষে এ পর্যন্ত ২টি টেস্ট ও ৩৮টি একদিনের আন্তর্জাতিকে অংশগ্রহণ করেছেন।   প্রারম্ভিক জীবন  ছয় বছর বয়স থেকেই ক্রিকেটের প্রতি তার সুগভীর ভালোবাসা লক্ষ্য করে বাবা তাকে প্রশিক্ষণ দিতে শুরু করেন। আট বছর বয়সে তামিলনাড়ু অনূর্ধ্ব-১৬ রাজ্য দলে অংশ নেন। এরপর ১০ বছর বয়সে রাজ্য দলে বড়দের সাথে খেলতে থাকেন। ১৫ বছর বয়সে ভারতের অনূর্ধ্ব-২১ দলের সদস্যরূপে পাকিস্তান সফরে যান ও খেলার সেরা খেলোয়াড়ের পুরস্কার পান। ১৬ বছর বয়সে ভারতের প্রতিনিধিত্ব করেন ও অংশগ্রহণকৃত প্রথম প্রতিযোগিতায় সিরিজের সেরা খেলোয়াড়ের মর্যাদা পান। ২০০৭ সালে অ্যালান বর্ডার-গাভাস্কার বৃত্তিপ্রাপক হন ও অস্ট্রেলিয়ার ব্রিসবেনে সেন্টার অব এক্সিলেন্সে প্রশিক্ষণের উদ্দেশ্যে গমন করেন।   খেলোয়াড়ী জীবন  ৭ মার্চ, ২০০৯ তারিখে পাকিস্তানের বিপক্ষে তার ওডিআই অভিষেক হয়। ২০১৩ সালের ক্রিকেট বিশ্বকাপে ওয়েস্ট ইন্ডিজের বিপক্ষে দূর্দান্ত সেঞ্চুরি করেন। স্বাগতিক ভারতে অনুষ্ঠিত প্রতিযোগিতার উদ্বোধনী খেলায় তিনি ১৪৬ বল মোকাবেলা করে এ সেঞ্চুরিটি করেন ও ম্যান অব দ্য ম্যাচের পুরস্কার পান। এরফলে বিশ্বকাপে মিতালী রাজের গড়া সর্বোচ্চ রান সংগ্রহের রেকর্ড ভঙ্গ হয়ে যায়। ঐ খেলায় তার দল ১০৫ রানের বিরাট ব্যবধানে জয় পায়।  ১৩ আগস্ট, ২০১৪ তারিখে ইংল্যান্ডের বিপক্ষে তার টেস্ট ক্রিকেটে অভিষেক ঘটে। ২০১৪ সালে দক্ষিণ আফ্রিকার বিপক্ষে অনুষ্ঠিত টেস্টে ৪৩০ বলে ১৯২ রান তুলে দ্বিতীয় সর্বোচ্চ রান সংগ্রাহক হওয়াসহ"Thirush Kamini gets 2nd highest Test score for India Women" যে-কোন ভারতীয় মহিলা হিসেবে দক্ষিণ আফ্রিকার বিপক্ষে সর্বোচ্চ রান তুলেন।"Kamini 192 and Kaur's nine flay South Africa.", cricinfo, India v South Africa, only Women's Test, Mysore. Retrieved on 19 November 2005.  ২০১৭ সালে শ্রীলঙ্কার কলম্বোয় অনুষ্ঠিত আইসিসি মহিলা বিশ্বকাপ বাছাইপর্বের প্রতিযোগিতায় আয়ারল্যান্ডের বিপক্ষে নিজস্ব সেরা ১১৩ রান তুলেন ১৯৪ বল মোকাবেলা করে। এরফলে যে-কোন ভারতীয় মহিলা হিসেবে প্রথমবারের মতো বিশ্বকাপের বাছাইপর্বে সেঞ্চুরি করার গৌরব অর্জন করেন।"Women's World Cup Qualifier: Thirush Kamini's ton takes India to Super Six"   অর্জনসমূহ  একমাত্র মহিলা ক্রিকেটার হিসেবে তিনবার বর্ষসেরা বিসিসিআই পুরস্কারের অধিকারীনি হন। ২০০৭-০৮ মৌসুমে বর্ষসেরা কনিষ্ঠ খেলোয়াড়, ২০০৯-১০ ও ২০১২-১৩ মৌসুমের বর্ষসেরা জ্যেষ্ঠ খেলোয়াড় হন তিনি। বর্তমানে তিনি বিসিসিআইয়ের প্রথম স্তরের খেলোয়াড় হিসেবে চুক্তিবদ্ধ হয়েছেন।   তথ্যসূত্র    আরও দেখুন   পুনম রাউত  হারমানপ্রীত কৌর  ২০১৭ মহিলা ক্রিকেট বিশ্বকাপ বাছাইপর্ব   বহিঃসংযোগ     বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:তামিলনাড়ুর নারী ক্রিকেটার বিষয়শ্রেণী:ভারতীয় নারী ক্রিকেটার বিষয়শ্রেণী:ভারতের নারী টেস্ট ক্রিকেটার বিষয়শ্রেণী:ভারতের নারী একদিনের আন্তর্জাতিক ক্রিকেটার বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার বিষয়শ্রেণী:রেলওয়েজের নারী ক্রিকেটার বিষয়শ্রেণী:চেন্নাই থেকে আগত ক্রিকেটার বিষয়শ্রেণী:চেন্নাইয়ের ব্যক্তি
প্রাণিসম্পদ অধিদপ্তর হলো মৎস্য ও প্রাণিসম্পদ মন্ত্রণালয়ের অধীনে একটি বাংলাদেশ সরকারী সংস্থা, যা বাংলাদেশের প্রাণিসম্পদ শিল্পের তদারক করে। ড.আবু সুফিয়ান  প্রাণিসম্পদ অধিদফতরের মহাপরিচালক।   ইতিহাস  প্রাণিসম্পদ অধিদপ্তর ১৭৯৫ সালে ব্রিটিশ আমলে একটি পশুচিকিত্সা ইউনিটের সাথে যাত্রা শুরু করে। ১৮৮৩ সালে ব্রিটিশ সরকার একে সিভিল ভেটেরিনারি বিভাগে পরিণত করে। এর সদর দফতর ছিলো কলকাতায়। তবে ১৯৪৭ সালে তা কুমিল্লায় স্থানান্তরিত করা হয়। ভারত বিভাগের পর এর নাম পরিবর্তন করে পূর্ব পাকিস্তানের পশুপালন অধিদপ্তর নামকরণ করা হয়। এরর ১৯৬০ সালে প্রাণিসম্পদ অধিদপ্তর নামকরণ করা হয়। বেশ কয়েকবার নাম পরিবর্তনের পরে এটি বর্তমান নাম লাভ করে।  অন্তর্ভুক্ত প্রতিষ্ঠানসমূহ   প্রাণিসম্পদ গবেষণা প্রতিষ্ঠান  বিসিএস লাইভস্টক একাডেমি  কেন্দ্রীয় গো-প্রজনন ও দুগ্ধ খামার  প্রাণিসম্পদ ও ডেইরি উন্নয়ন প্রকল্প   তথ্যসূত্র   বিষয়শ্রেণী:বাংলাদেশ সরকারের অধিদপ্তর বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:১৭৯৫-এ ভারতে প্রতিষ্ঠিত
{{Infobox | bodystyle  = width:20em; | abovestyle = background:inherit; font-weight:bold; | labelstyle = background:inherit; white-space:nowrap; | above      = <small>হ্যারি পটার বই</small>হগওয়ার্টসঃঅ্যান ইনকমপ্লিট অ্যান্ড আনরিলায়েবল গাইড | image      = 220px | caption    =  | label1     = লেখক | data1      = জে. কে. রাউলিং | label2     = অঙ্কনশিল্পী | data2      =  | label3     = ধরণ | data3      = ফ্যান্টাসি | label4     = নিলামের তারিখ | data4      =   | label5     = মূল্য | data5      = £২.৯৯ / ইউএস$৩ / €২.৯৯  | label6     = প্রকাশক | data6      =  | label7     = প্রকাশনার তারিখ | data7      = ৬ সেপ্টেম্বর ২০১৬ | label8     = পৃষ্ঠাসংখ্যা | data8      = ৮৪ }}হগওয়ার্টসঃঅ্যান ইনকমপ্লিট অ্যান্ড আনরিলায়েবল গাইড হল জে. কে. রাউলিং রচিত একটি ই-বই, হগওয়ার্টস ও এর রহস্যের একটি নির্দেশিকা।http://time.com/4455746/j-k-rowling-pottermore-new-harry-potter-books/ এটি ৬ই সেপ্টেম্বর ২০১৬ সালে একসাথে কয়েকটি ভাষায় প্রকাশিত হয়।http://www.journaldugeek.com/2016/08/18/saga-harry-potter-revient-avec-trois-nouvelles-consacres-univers-poudlarien/  বইটি নিম্নোক্ত দু'টি বইয়ের সাথে একই সময়ে প্রকাশিত হয়:   শর্ট স্টোরিস ফ্রম হগওয়ার্টস অফ পাওয়ার, পলিটিক্স অ্যান্ড পেসকি পোল্টারগাইস্টস  শর্ট স্টোরিস ফ্রম হগওয়ার্টস অফ হিরোইজম, হার্ডশিপ অ্যান্ড ডেঞ্জারাস হবিস  তথ্যসূত্র  বিষয়শ্রেণী:হ্যারি পটারের বই বিষয়শ্রেণী:জে কে রাউলিংয়ের বই বিষয়শ্রেণী:রূপকথার সংকলন বিষয়শ্রেণী:কাল্পনিক বই বিষয়শ্রেণী:২০১৬-এর বই
তুফান বলতে প্রবল ঝড় বাতাসকে বুঝানো হয়, এটি এক প্রকারের গ্রীষ্মমণ্ডলীয় ঝড়।  তুফান বলতে আরও বোঝানো হতে পারে:  ব্যক্তি তুফান সিং (১৯৭১–১৯৯০), পাঞ্জাব, ভারতের বিচ্ছিন্নতাবাদী সামরিক সদস্য  অজান তুরান (১৯৯৫-এ জন্ম), তুর্কি ফুটবল খেলোয়াড়  স্থান  তিব্বত, যার নামে চীনা ঐতিহাসিক নথিতে তুফান বা তুবো হিসেবে উল্লেখিত  তিব্বতীয় সাম্রাজ্য (৬১৮–৮৪২)  তুফান, ইরান, রজাভি খোরাসান প্রদেশের একটি গ্রাম  তুফানগঞ্জ, ভারতের পশ্চিমবঙ্গের একটি নগর  চলচ্চিত্র তুফান (১৯৭৮-এর চলচ্চিত্র), মাহমুদ কলি অভিনীত বাংলাদেশী বাংলা চলচ্চিত্র তুফান (১৯৮৯-এর চলচ্চিত্র), অমিতাভ বচ্চন অভিনীত কেতন দেশাই পরিচালিত ভারতীয় হিন্দি চলচ্চিত্র   তুফান (২০০২-এর চলচ্চিত্র), পারভেজ রানা পরিচালিত শান শহীদের পাকিস্তানি উর্দু চলচ্চিত্র তুফান (২০১০-এর চলচ্চিত্র), দিলীপ অভিনীত ভারতীয় হিন্দি চলচ্চিত্র তুফান (২০১৩-এর চলচ্চিত্র), অপূর্ব লখিয়া পরিচালিত রামচরণের ভারতীয় তেলুগু চলচ্চিত্র যা হিন্দিতে জাঞ্জির নামেও পরিচিত তুফান সিং (চলচ্চিত্র), ২০১৭ সালের ভারতীয় পাঞ্জাবি আত্মজীবনীমূলক চলচ্চিত্র তুফান (২০২১-এর চলচ্চিত্র), ওমপ্রকাশ পরিচালিত ফারহান আখতারের ভারতীয় হিন্দি চলচ্চিত্র তুফান (২০২৪-এর চলচ্চিত্র), রায়হান রাফি পরিচালিত শাকিব খানের বাংলাদেশী বাংলা চলচ্চিত্র  অন্যান্য  তুফান, ১৯৭৬ সালের ভারতীয় ফকিরা চলচ্চিত্রের একটি কাল্পনিক চরিত্র, চরিত্রে অভিনয় করেন ড্যানি ডেনজংপা তুফান হারিরদ স্পোর্টস ক্লাব, আফগান ফুটবল ক্লাব  তুফান (এমআরএপি), ইরানি সাঁজোয়া যান
thumb|শ্রীলঙ্কায় ১৯০১ থেকে ২০২০ সাল পর্যন্ত বার্ষিক গড় তাপমাত্রার বৈসাদৃশ্যের গঠন চিত্রের স্ফুটন।  শ্রীলঙ্কায় জলবায়ু পরিবর্তন একটি গুরুত্বপূর্ণ বিষয় এবং এর প্রভাব শ্রীলঙ্কার মানব ও প্রাকৃতিক উভয় ব্যবস্থাকে প্রভাবিত করার ক্ষেত্রে হুমকি হয়ে দাঁড়াচ্ছে। শ্রীলঙ্কার ২২ মিলিয়ন অধিবাসীর প্রায় ৫০ শতাংশই দ্বীপের পশ্চিম, দক্ষিণ এবং দক্ষিণ-পশ্চিমের নিচু উপকূলীয় এলাকায় বাস করে এবং ভবিষ্যতে সমুদ্রপৃষ্ঠের উচ্চতাবৃদ্ধির ঝুঁকিতে রয়েছে। জলবায়ু পরিবর্তন সামুদ্রিক বাস্তুতন্ত্র এবং উপকূলীয় প্রবাল প্রাচীরের পরিবেশ সহ দ্বীপের জীববৈচিত্র্যকেও হুমকির মুখে ফেলেছে। জলবায়ু পরিবর্তনের ফলে সমুদ্রপৃষ্ঠের উচ্চতাবৃদ্ধি স্থানীয় প্রজাতির সামগ্রিক প্রাচুর্যকে প্রভাবিত করার সম্ভাবনা রয়েছে। শ্রীলঙ্কার উপকূলীয় অঞ্চলগুলো, যেমন উত্তর প্রদেশ এবং উত্তর পশ্চিম প্রদেশকে প্রধান কেন্দ্রবিন্দু হিসাবে বিবেচনা করা হয় এবং এরা জলবায়ু পরিবর্তনের কারণে অত্যন্ত ঝুঁকিপূর্ণ অবস্থায় রয়েছে। সমুদ্রের সন্নিকটবর্তী এই প্রদেশগুলো সবচেয়ে ঘনবসতিপূর্ণ। অধিকন্তু, শ্রীলঙ্কার জীববৈচিত্র্যের জন্য হুমকি হওয়ার পাশাপাশি জলবায়ু পরিবর্তন এই ধরনের অঞ্চলগুলোর বিভিন্ন স্তরে বিপর্যয়কর পরিণতি ঘটাতে পারে। এই ধরনের পরিণতিগুলোর মধ্যে রয়েছে: কৃষির উৎপাদনশীলতা প্রভাবিত হওয়া, বন্যা ও খরার মতো প্রাকৃতিক দুর্যোগ সৃষ্টি, সংক্রামক রোগের প্রকোপ ও বিস্তার বৃদ্ধি পাওয়া এবং অবশেষে জীবনযাত্রার মানের অবনমন ঘটা।  শ্রীলঙ্কা এই আক্রান্ত ক্ষেত্রগুলোতে জলবায়ু পরিবর্তনের প্রভাবগুলি কমাতে সাহায্য করার জন্য কৌশলগুলি উপস্থাপন করে বর্তমানে স্থিতিশীল অভিযোজন সৃষ্টির প্রকল্পগুলি থেকে উপকৃত হচ্ছে৷ উদাহরণস্বরূপ, এমনটি প্রস্তাব করা হয়েছিল যে শ্রীলঙ্কার উচিত অ-কৃষিভিত্তিক পেশার ৩০ শতাংশ বৃদ্ধি করা, শিক্ষার স্তর বৃদ্ধি করা ও বাজারে পৌঁছানোর সময় কমানো এবং এই পরিবর্তনগুলি একসাথে প্রয়োগ করা উচিত।  ২০১৬ সালে জলবায়ু পরিবর্তনের ফলে ৪র্থ সর্বাধিক ক্ষতিগ্রস্ত দেশ হিসাবে স্থান প্রাপ্ত শ্রীলঙ্কার বেশিরভাগ প্রাকৃতিক দুর্যোগের কারণ জলবায়ু পরিবর্তনের ফলে সৃষ্ট। ফলস্বরূপ, জলবায়ু পরিবর্তনের প্রতিক্রিয়ায় সঠিক প্রতিরোধ গড়ে তুলতে শ্রীলঙ্কার শক্তিশালী দুর্যোগ প্রস্তুতি এবং যথাযথ পদক্ষেপ গ্রহণ করা প্রয়োজন।   প্রাকৃতিক পরিবেশের উপর প্রভাব   আয়তন এবং ১,৩৪০ কিলোমিটার উপকূলরেখা বিশিষ্ট       নিরক্ষীয় দ্বীপ দেশ শ্রীলঙ্কা জীববৈচিত্র্যের কেন্দ্রবিন্দু। এখানে ৪৮০ প্রজাতির পাখি (২৫টি স্থানীয় প্রজাতি) এবং ১২১ প্রজাতির উভচর (৮৮টি স্থানীয় প্রজাতি) রয়েছে।   তাপমাত্রা ও আবহাওয়া পরিবর্তন   ১৯৬১-১৯৯০ সালের মধ্যে ০.১৬ সেন্টিগ্রেডে তাপমাত্রা বৃদ্ধির একটি সাধারণ প্রবণতা দেখা গেছে, যেখানে সর্বনিম্ন তাপমাত্রার মান সর্বোচ্চ বৃদ্ধি পেয়েছে নুওয়ারা এলিয়াতে, যা প্রতি দশকে ২.০ সেন্টিগ্রেড হারে। ১৮৯৬ সাল থেকে ১৯৯৬ সাল পর্যন্ত ১০০ বছরে উষ্ণতা বৃদ্ধির প্রবণতা প্রতি বছর শুধুমাত্র ০.০০৩ সেন্টিগ্রেড হারে, এদিকে ১৯৮৭ সাল থেকে ১৯৯৬ সাল পর্যন্ত ১০ বছরে তাপমাত্রা বৃদ্ধির প্রবণতা ইতিমধ্যেই প্রতি বছর ০.০২৫ সেন্টিগ্রেড। এটি ইঙ্গিত দেয় যে, উষ্ণতা বৃদ্ধির প্রবণতা ত্বরান্বিত হচ্ছে। বিজ্ঞানীদের মতে এটি গ্রিনহাউস গ্যাস বৃদ্ধির (বৈশ্বিক পর্যায়ে) পাশাপাশি দ্রুত নগরায়নের (স্থানীয় পর্যায়ে) কারণে ঘটা তাপের প্রভাব। দেশের গড় বার্ষিক তাপমাত্রা অদূর ভবিষ্যতে (২০৩০ সালে) বাড়বে বলে ধারণা করা হচ্ছে এবং সম্ভবত ২০৫০-এর আশেপাশের বছরগুলিতে আরও বাড়বে।   তথ্যসূত্র    বহিঃসংযোগ      বিষয়শ্রেণী:শ্রীলঙ্কার জলবায়ু বিষয়শ্রেণী:শ্রীলঙ্কায় জলবায়ু পরিবর্তন বিষয়শ্রেণী:দেশ অনুযায়ী জলবায়ু পরিবর্তন বিষয়শ্রেণী:শ্রীলঙ্কার পরিবেশ